**Kaj Linna** (s. 24. tammikuuta 1971 Helsinki ) on suomalainen uransa lopettanut jääkiekkopuolustaja.

Pelaajaura
----------

Linna pelasi juniorivuosinaan helsinkiläisessä Karhu-Kissojen joukkueessa. Pelipaikkaa HIFK:sta ei löytynyt, joten hän lähti 1990-luvun alussa Bostonin yliopistoon pelaamaan ja opiskelemaan. Linna pelasi yliopistojoukkueessa neljän kauden ajan (1991–1995) ja herätti tänä aikana NHL-joukkueiden kiinnostuksen. Ottawa Senators varasi Linnan kevään 1995 varaustilaisuudessa kahdeksannella kierroksella (183. varaus) ja teki samalla vuoden sopimuksen.

Linna kävi Ottawan harjoitusleirillä, mutta pelipaikkaa NHL-joukkueesta ei auennut, vaan hänet ohjattiin AHL:ssä pelanneeseen Prince Edward Island Senatorsiin. AHL:ssä Linna oli joukkueensa tehokkain puolustaja, mutta kutsua NHL-joukkueeseen ei silti tullut. Kauden päätyttyä P.E.I. Senatorsin joukkue lakkautettiin ja Linna palasi Suomeen ja HIFK:hon.

HIFK:ssa Linna pelasi seuraavat kaksi kautta (1996–1998), joista jälkimmäinen päättyi HIFK:n mestaruuteen. Seuraavaksi kaudeksi Linna siirtyi takaisin Pohjois-Amerikkaan, nyt IHL:ssä pelanneeseen Nashville Predatorsin farmijoukkue Milwaukee Admiralsiin.

Tavoitteena oli saavuttaa paikka Predatorsissa, mutta Linna ehti pelata kaudella vain 11 ottelussa kunnes koko ura päättyi kovasta kyynärpäätaklauksesta seuranneeseen vakavaan aivotärähdykseen. Taklaaja Joe Frederick sai teostaan neljän ottelun pelikiellon. Aivotärähdys oli Linnalle jo uran neljäs ja siihen mennessä pahin. Lääkärit suosittelivat jääkiekon pelaamisen lopettamista.

Uran jälkeen
------------

Pelaajauransa jälkeen Linna on muun muassa työskennellyt sijoitusalalla Bostonissa. Hän harkitsi myös paluuta pelaajaksi, mutta luopui sittemmin aikeista. Hän meni naimisiin keväällä 1999 yhdysvaltalaisen naisystävänsä kanssa. Myöhemmin Linna palasi Suomeen ja tällä hetkellä hän työskentelee suuressa lääkealan yrityksessä toimialueenaan markkinointi ja viestintä.

Tilastot
--------


|   |   | Runkosarja |   | Pudotuspelit |   | Palkinnot |   | Arvokisat |
| --- | --- | --- | --- | --- | --- | --- | --- | --- |
| Kausi | Joukkue | Liiga | O | M | S | Pist. | RM | O | M | S | Pist. | RM |   |   |   |   |   |   | Turnaus | O | M | S | Pist. | RM |
| 1991–1992 | Boston University | NCAA | 33 | 7 | 14 | 21 | 46 |  |  |  |  |  |
| 1992–1993 | Boston University | NCAA | 36 | 2 | 27 | 29 | 71 |  |  |  |  |  |
| 1993–1994 | Boston University | NCAA | 34 | 4 | 13 | 17 | 26 |  |  |  |  |  |
| 1994–1995 | Boston University | NCAA | 36 | 7 | 20 | 27 | 26 |  |  |  |  | Kakkostähdistö |
| 1995–1996 | P.E.I. Senators | AHL | 67 | 6 | 24 | 30 | 32 | 5 | 1 | 2 | 3 | 4 |
| 1996–1997 | HIFK | SM-liiga | 46 | 9 | 12 | 21 | 79 |  |  |  |  |  |
| 1997–1998 | HIFK | SM-liiga | 45 | 8 | 10 | 18 | 71 | 9 | 1 | 4 | 5 | 8 | Kanada-malja |  |  |  |  |  | MM | 10 | 0 | 0 | 0 | 10 |
| 1998–1999 | Milwaukee Admirals | IHL | 11 | 0 | 1 | 1 | 25 |  |  |  |  |  |
| SM-liiga yhteensä | 91 | 17 | 22 | 39 | 150 | 9 | 1 | 4 | 5 | 8 |

Lähteet
-------

* Kaj Linna Eurohockey-sivustolla (englanniksi)

### Viitteet

1. 1 2  Kaj Linna's profile HockeyDB.com. Viitattu 21.11.2007. (englanniksi)
2. 1 2  Nashvillen petolauma kasvaa, Linna Predatorseihin *toikkis.net*.  1.8.1997. Viitattu 21.11.2007.
3. ↑  Milwaukee Journal Sentinel - Google News Archive Search *news.google.com*. Viitattu 3.6.2016. [vanhentunut linkki]
4. 1 2  Kaj Linna toipunut aivotärähdyksestä  23.12.1999. MTV3.fi. Viitattu 21.11.2007.
5. ↑  Kaj Linna palaa jääkiekon pariin?  24.12.1999. MTV3.fi. Viitattu 21.11.2007.

Suomen joukkue – Jääkiekon MM-kilpailut 1998
2 Kiprusoff |
3 Nummelin |
4 Timonen (**A**) |
8 Linna |
9 Lydman |
12 Jokinen |
14 Helminen |
15 Törmänen |
16 Peltonen (**C**) |
18 Lius |
19 Toskala |
22 Eloranta |
23 Ikonen |
24 Kapanen (**A**) |
25 Rintanen |
27 Niemi |
29 Alatalo |
31 Sulander |
32 Ruutu |
33 Tuomainen |
35 Myllys |
37 Mäkiaho |
42 Karalahti |
72 Laukkanen |
Valmentaja Hannu Aravirta